La Llei 24/1987, de 28 de desembre, va crear l'Entitat Autònoma del Diari Oficial i de Publicacions de la Generalitat de Catalunya (EADOP), les funcions de la qual s'estableixen en el seu article 3.
L'estructura actual de l'EADOP està establerta en el Decret 250/1999, de 6 de setembre, de reestructuració de l'Entitat i de reassignació de funcions a les seves unitats, en el qual s'estableixen les unitats orgàniques que la integren.
Posteriorment, pel Decret 360/2002, de 24 de desembre, de reestructuració parcial de l'Entitat, i a causa de l'increment de les activitats de l'EADOP, té lloc una reestructuració parcial, amb la reassignació de funcions a algunes unitats orgàniques que la integren per tal d'adequar-les a les necessitats i característiques de l'activitat.
La Llei 2/2007, del 5 de juny, del Diari Oficial de la Generalitat de Catalunya, regula l'edició en suport digital del DOGC com un servei públic d'accés universal i gratuït, lliurement accessible per Internet, dotat de caràcter oficial i plena autenticitat, i amb validesa jurídica.
La implantació d'aquest nou model de DOGC obliga l'EADOP a realitzar un profund canvi tecnològic i funcional, amb la necessària adequació de l'estructura de l'Entitat a les noves necessitats, i la potenciació de la innovació i les noves tecnologies, tant per garantir el compliment de la Llei 2/2007 com per millorar l'eficàcia de la resta de serveis de l'Entitat.
La Llei 11/2007, de 22 de juny, d'accés electrònic dels ciutadans als serveis públics, reconeix als ciutadans el seu dret a relacionar-se electrònicament amb les administracions públiques, així com a l'obligació d'aquestes a garantir aquest dret.
Aquesta Llei marca l'obligació gradual de les administracions públiques d'oferir als ciutadans mitjans electrònics per accedir a qualsevol servei públic i interactuar amb l'Administració.
Amb aquest marc legal com a referent i amb la finalitat d'adequar l'Entitat als nous àmbits funcionals tot aplicant les mesures de racionalització i simplificació impulsades per l'Administració de la Generalitat de Catalunya, s'ha evidenciat la necessitat de certs reajustaments organitzatius en l'estructura d'aquesta Entitat.
Amb aquesta finalitat, la Subdirecció General d'Administració i la Subdirecció General de Coordinació són els òrgans que aglutinen les unitats amb tasques administratives i les unitats amb tasques editorials, de difusió i de publicació.
Atès que el contingut del Decret afecta únicament el funcionament intern de l'EADOP i atesa la necessitat que la nova regulació sigui efectiva al més aviat possible per al bon funcionament de l'Entitat, el Decret preveu la seva entrada en vigor l'endemà de la seva publicació.
De conformitat amb el que s'ha exposat, atès el que disposa la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya, i d'acord amb el Govern,
1.1 L'estructura organitzativa que depèn de la Direcció General de l'Entitat Autònoma del Diari Oficial i de Publicacions de la Generalitat de Catalunya la formen els òrgans actius i les àrees següents:
a) Subdirecció General d'Administració.
b) Subdirecció General de Coordinació.
c) Àrea de Tecnologies de la Informació i les Comunicacions.
1.2 Cadascun d'aquests òrgans s'estructura en les àrees, serveis i unitats que s'especifiquen en el present Decret.
Subdirecció General d'Administració
2.1 Corresponen a la Subdirecció General d'Administració les funcions següents:
a) Coordinar l'administració, el règim interior i la gestió dels serveis generals de l'Entitat.
b) Dirigir i supervisar la gestió del pressupost, la comptabilitat, la gestió patrimonial, les compres i les contractacions i impulsar les línies d'actuació que corresponguin per al bon funcionament de l'Entitat.
c) Controlar la tresoreria, fer l'anàlisi dels estats financers i pressupostaris i establir i controlar el sistema de comptabilitat de costos de l'Entitat.
d) Coordinar la preparació de l'avantprojecte de pressupost en col·laboració amb els altres òrgans de l'Entitat.
e) Dirigir i supervisar la gestió dels recursos humans.
f) Controlar la gestió de les compres i dels estocs de publicacions i coordinar la gestió de la logística i del magatzem de l'Entitat.
g) Controlar i gestionar els convenis signats amb altres administracions públiques o entitats privades i els encàrrecs de serveis editorials que l'Entitat presta a la Generalitat de Catalunya i altres organismes que en depenen.
h) Qualsevol altra funció de naturalesa anàloga que se li encomani.
2.2 De la Subdirecció General d'Administració depenen els òrgans i les unitats següents:
a) Àrea de Contractació i Patrimoni.
d) Unitat de Logística i Magatzem.
Àrea de Contractació i Patrimoni
3.1 A l'Àrea de Contractació i Patrimoni li corresponen les funcions següents:
a) Coordinar i tramitar els expedients de contractació i anuncis de l'Entitat i proposar les línies generals d'actuació adequades en aquesta matèria.
b) Assessorar i donar suport jurídic, en matèria de gestió administrativa, als òrgans i unitats de l'Entitat.
c) Elaborar i tramitar els convenis de l'Entitat.
e) Supervisar i executar la gestió de compres i subministraments.
f) Coordinar les obres de condicionament i millora dels edificis i dependències de l'Entitat.
g) Coordinar la conservació ordinària i el manteniment dels béns mobles i immobles de l'Entitat, així com l'adequat funcionament dels serveis i les instal·lacions de l'Entitat i la gestió dels corresponents contractes de manteniment.
h) Coordinar la seguretat en el conjunt de les instal·lacions de l'Entitat.
3.2 De l'Àrea de Contractació i Patrimoni en depèn la Unitat de Contractació d'Anuncis del DOGC.
Correspon a la Unitat de Contractació d'Anuncis del DOGC, amb rang orgànic assimilat a negociat, gestionar la liquidació dels documents sotmesos a pagament destinats al DOGC, així com qualsevol altra funció de naturalesa anàloga que se li encomani.
Corresponen al Servei de Personal les funcions següents:
a) Gestionar i administrar els recursos humans de l'Entitat, d'acord amb la normativa vigent.
b) Gestionar la modificació de la relació de llocs de treball de l'Entitat.
c) Fer la proposta dels contractes de treball i gestionar la nòmina i les cotitzacions a la Seguretat Social, així com custodiar els expedients del personal.
d) Coordinar i controlar els expedients sobre situacions administratives, règim disciplinari, reconeixement de serveis, vacances, permisos, llicències i altres incidències dels recursos humans de l'Entitat.
f) Dirigir l'avaluació continuada de personal de l'Entitat i valorar els llocs de treball i el seu dimensionament.
g) Elaborar estudis, circulars internes i informes en matèria de personal incorporant-hi la perspectiva de gènere.
h) Avaluar els riscos existents quant a seguretat i salut dels treballadors i treballadores i la programació i execució de l'acció preventiva corresponent, així com la promoció d'activitats de formació, informació i divulgació en matèria de prevenció de riscos laborals.
i) Supervisar l'atenció al públic, la comunicació interna i el règim interior.
A la Unitat de Gestió Econòmica li correspon realitzar les funcions següents:
a) Coordinar la gestió econòmica dels diferents òrgans de l'Entitat i elaborar l'avantprojecte de pressupost, gestionar i administrar aquest pressupost, i controlar-ne l'execució.
b) Elaborar la comptabilitat pressupostària i la comptabilitat general coordinant-la amb l'analítica.
c) Gestionar els ingressos, la facturació i els pagaments a realitzar.
d) Elaborar els estats financers i de tresoreria i la documentació oficial a presentar per part de l'Entitat, incloent-hi les declaracions relatives a les obligacions fiscals i tributàries.
e) Elaborar estudis i informes econòmics.
f) Mantenir actualitzat el registre de l'inventari de l'Entitat.
A la Unitat de Logística i Magatzem li correspon realitzar les funcions següents:
a) Gestionar la logística relativa a les publicacions i altres articles dels quals és responsable l'Entitat.
b) Controlar els estocs d'articles de l'Entitat, de les institucions de la Generalitat i d'altres editors dipositades en el magatzem de l'Entitat per a la comercialització.
c) Informar l'Administració de la Generalitat i els ens, els organismes i les entitats que en depenen o hi estan vinculades, de la situació dels seus estocs de publicacions dipositats en el magatzem de l'Entitat.
8.1 Correspon a la Subdirecció General de Coordinació l'exercici de les funcions següents:
a) Garantir la publicació i difusió del DOGC d'acord amb el que preveu la Llei 2/2007, del 5 de juny, del Diari Oficial de la Generalitat de Catalunya.
b) Planificar, millorar i supervisar la prestació de serveis relacionats amb l'edició i la difusió del DOGC i, en general, de la publicació oficial.
c) Promoure la difusió del dret vigent aplicable a Catalunya, l'edició dels reculls de legislació i de les normes publicades en el DOGC i dels materials de l'Administració de la Generalitat que siguin de la mateixa naturalesa.
d) Coordinar i promoure la prestació de serveis editorials a l'Administració de la Generalitat.
e) Planificar l'activitat editorial de l'Entitat i impulsar-ne l'edició i la difusió.
f) Tenir coneixement previ dels programes editorials i dels costos de les publicacions de l'Administració de la Generalitat i dels ens, els organismes i les entitats que en depenen o hi estan vinculades, a efectes de contractació de les empreses distribuïdores i de la fixació del preu de venda.
g) Difondre i comercialitzar les publicacions de l'Administració de la Generalitat.
h) Assessorar els departaments de la Generalitat i els ens, els organismes i les entitats que en depenen o hi estan vinculades, sobre l'edició i difusió de publicacions.
i) Elaborar i proposar al Consell Editorial la normativa editorial de l'Administració de la Generalitat i supervisar-ne l'execució.
8.2 De la Subdirecció General de Coordinació en depenen:
a) L'Àrea de Publicació Oficial.
b) L'Àrea de Producció i Serveis Editorials.
d) L'Àrea de Coordinació Editorial.
e) El Servei d'Anàlisi i Difusió Jurídica
9.1 A l'Àrea de Publicació Oficial li correspon realitzar les funcions següents:
a) Planificar i coordinar el procés d'elaboració del DOGC i validar-ne la publicació.
b) Proposar els criteris que s'hagin d'adoptar en l'edició del DOGC i, en general, de la publicació oficial que sigui encomanada a l'Entitat.
c) Planificar i coordinar la correcció i traducció dels textos destinats al DOGC, i a altra publicació oficial, així com als serveis editorials.
d) Avaluar i promoure la millora del procés de publicació del DOGC, i en general, de la publicació oficial encarregada a l'Entitat.
9.2 De l'Àrea de Publicació Oficial depenen les unitats següents:
a) Unitat de Gestió de Documents.
b) Unitat de Serveis Lingüístics.
A la Unitat de Gestió de Documents li corresponen les funcions següents:
a) Gestionar la recepció dels documents per publicar al DOGC i, en general, a la publicació oficial encarregada a l'Entitat.
b) Verificar els terminis d'inserció i gestionar la selecció dels documents a publicar.
c) Validar els sumaris de cada publicació del DOGC.
A la Unitat de Serveis Lingüístics li corresponen les funcions següents:
a) Fer la revisió lingüística, formal i d'estil dels textos destinats al DOGC i, en general, a la publicació oficial i fer les traduccions que correspongui.
b) Fer la correcció lingüística i formal, i la traducció, de les publicacions pròpies i de les que corresponguin als serveis editorials de l'Entitat.
c) Assessorar els departaments en qüestions de llenguatge administratiu i jurídic en relació amb la publicació oficial.
d) Vetllar per l'ús no sexista ni androcèntric del llenguatge.
12.1 A l'Àrea de Producció i Serveis Editorials li corresponen les funcions següents:
a) Promoure i coordinar la prestació de serveis editorials de l'Entitat.
b) Gestionar i planificar la producció del DOGC o d'altra publicació oficial.
c) Dissenyar, planificar i realitzar els projectes editorials i altres productes, tant si són de producció pròpia de l'Entitat com si són encàrrecs de gestió, inclosa l'edició digital i la difusió telemàtica.
d) Assessorar l'Administració de la Generalitat, els ens, els organismes i les entitats que en depenen o hi estan vinculades, pel que fa als aspectes tècnics dels seus projectes d'edició.
e) Avaluar i promoure nous suports i formats editorials per a la difusió de continguts.
f) Avaluar i promoure la millora dels serveis editorials de l'Entitat.
12.2 De l'Àrea de Producció i Serveis Editorials depenen les unitats següents:
a) Unitat de Producció Editorial.
b) Unitat de Promoció dels Serveis Editorials.
A la Unitat de Producció Editorial li corresponen les funcions següents:
a) Realitzar la maquetació, compaginació, aplicació d'estil i control de qualitat del DOGC i, en general, de la publicació oficial.
b) Realitzar la producció i el control de qualitat de les publicacions pròpies de l'Entitat i de les que li siguin encomanades.
Unitat de Promoció dels Serveis Editorials
Correspon a la Unitat de Promoció dels Serveis Editorials promoure, impulsar i comercialitzar els serveis editorials de l'Entitat, així com qualsevol altra funció de naturalesa anàloga que se li encomani.
b) Comercialitzar les publicacions de l'Administració de la Generalitat destinades a la venda.
c) Avaluar comercialment cada publicació, establir-ne el preu i l'estratègia de venda.
d) Analitzar, proposar i fomentar l'ús de nous canals de distribució i comercialització dels productes de l'Entitat.
e) Controlar la gestió i el funcionament de les llibreries de la Generalitat i dels altres canals de venda, així com fer el seguiment del distribuïdor comercial de les publicacions de la Generalitat de Catalunya.
f) Avaluar i promoure la millora de les polítiques comercials i de distribució de publicacions de l'Entitat.
A l'Àrea de Coordinació Editorial li corresponen les funcions següents:
a) Vetllar per l'execució de la normativa editorial de l'Administració de la Generalitat aprovada pel Consell Editorial de la Generalitat.
b) Donar suport al Consell Editorial en l'exercici de les seves funcions i a les comissions de treball que aquest constitueixi.
c) Fer el seguiment de l'activitat editorial de l'Administració de la Generalitat i gestionar el registre de publicacions.
d) Proposar, coordinar i executar les actuacions de difusió i promoció de les publicacions de l'Administració de la Generalitat.
e) Elaborar el pla editorial de l'Entitat.
f) Assessorar, avaluar i proposar la millora de la coordinació editorial.
17.1 Al Servei d'Anàlisi i Difusió Jurídica li corresponen les funcions següents:
a) Promoure el coneixement i la difusió del dret vigent aplicable a Catalunya.
b) Fer l'anàlisi i assessorar jurídicament sobre les qüestions relacionades amb la publicació oficial de les lleis, les disposicions, els actes, els anuncis i altres documents de la Generalitat de Catalunya i d'altres entitats o persones, i amb la base de dades del DOGC, així com sobre la protecció de dades personals en aquest àmbit, el tractament i arxivament de la documentació administrativa generada per la publicació oficial, la integritat del DOGC, la signatura digital i altres qüestions similars.
c) Fer l'anàlisi i assessorar jurídicament sobre la estructura i els serveis del DOGC i, en general, de la publicació oficial.
d) Vetllar pel compliment dels requisits legals que estableix la normativa que regula l'edició digital i la difusió del DOGC i impulsar-ne el desplegament i l'actualització.
e) Les altres funcions que li puguin ser encomanades.
17.2 Del Servei d'Anàlisi i Difusió Jurídica en depèn la Unitat de Base de Dades del DOGC.
Unitat de Base de Dades del DOGC
A la Unitat de Base de Dades del DOGC li corresponen les funcions següents:
a) Administrar i mantenir la base de dades actualitzada amb els documents publicats al DOGC i altra publicació oficial, amb la informació necessària per poder-los localitzar, consultar, editar i difondre.
b) Donar suport a l'Administració de la Generalitat i als usuaris externs en relació amb l'explotació i utilització d'aquesta base de dades.
19.1 A l'Àrea de Tecnologies de la Informació i les Comunicacions li corresponen les funcions següents:
a) Desenvolupar, executar i fer el seguiment de les actuacions en l'àmbit de les tecnologies de la informació i la comunicació, garantint l'alineació de les TIC amb els objectius estratègics i operatius de l'Entitat.
b) Elaborar, desenvolupar, implantar i actualitzar el Pla director de TIC de l'Entitat com a instrument de definició i de coordinació dels sistemes d'informació, de l'arquitectura tecnològica i de les comunicacions que ha de donar suport a l'activitat, a la gestió i a la informació del DOGC i al conjunt de l'Entitat.
c) Executar, implantar i fer el seguiment de les actuacions TIC de l'Entitat derivades del Pla director per tal d'avaluar-ne els resultats, i vetllar per la qualitat dels productes i serveis rebuts pels subministradors externs.
d) Proposar el pressupost i la priorització de les actuacions en aquesta matèria, derivades del Pla director de l'Àrea TIC.
e) Adoptar i difondre a l'Entitat els mètodes de desenvolupament, les normes, els estàndards i els protocols sobre les TIC, d'acord amb la política corporativa de l'Administració de la Generalitat.
f) Participar en el Pla estratègic i Pla director de l'EADOP i donar-hi suport, identificant estratègies d'evolució i innovació per a la millora del cicle de vida dels serveis de publicació mitjançant la utilització de les tecnologies de la informació i les comunicacions en el marc de l'administració electrònica, estudiar la viabilitat tècnica i econòmica i l'aplicabilitat d'innovacions tecnològiques i decidir-ne la implantació, d'acord amb la política corporativa de la Generalitat.
h) Definir la política de seguretat dels sistemes i la seva recuperació i continuïtat, amb garantia de la capacitat de satisfer els nivells de servei i vetllar per la continuïtat d'aquests serveis.
i) Garantir la preservació del coneixement estratègic i funcional de les TIC de l'Entitat com un actiu de l'Administració de la Generalitat.
19.2 L'Àrea de Tecnologies de la Informació i les Comunicacions, que és dirigida pel/per la coordinador/a del Centre de Telecomunicacions i Tecnologies de la Informació, depèn funcionalment de la Direcció General de l'Entitat Autònoma del Diari Oficial i de Publicacions per a tot el que afecta les tecnologies de la informació i les comunicacions de l'Entitat, i depèn funcionalment del Centre de Telecomunicacions i Tecnologies de la Informació per a tot el que afecta les tecnologies de la informació i comunicacions corporatives de l'Administració de la Generalitat, i actua coordinadament amb l'Àrea de Tecnologies de la Informació i les Comunicacions del Departament de la Presidència.
b) La Unitat de Subscripcions del DOGC.
De conformitat amb el que disposa aquest Decret, l'Àrea de Gestió Administrativa passa a denominar-se Subdirecció General d'Administració; la Subdirecció General de Coordinació Editorial passa a denominar-se Subdirecció General de Coordinació; l'Àrea de Tractament de Textos passa a denominar-se Àrea de Publicació Oficial; l'Àrea de Producció passa a denominar-se Àrea de Producció i Serveis Editorials; la Unitat de Comptabilitat i Gestió Administrativa de Publicacions passa a denominar-se Unitat de Gestió Econòmica; la Unitat de Lingüistes Correctors del DOGC i Publicacions passa a denominar-se Unitat de Serveis Lingüístics, i la Unitat de Preimpressió i Producció passa a denominar-se Unitat de Producció Editorial.
Queden derogats el Decret 250/1999, de 6 de setembre, de reestructuració de l'Entitat Autònoma del Diari Oficial i de Publicacions de la Generalitat de Catalunya i de reassignació de funcions a les seves unitats, i el Decret 360/2002, de 24 de desembre, de reestructuració parcial de l'Entitat Autònoma del Diari Oficial i de Publicacions de la Generalitat de Catalunya.